A lakás - mint ahogyan a fotókon is látszik - nagyon ízlésesen berendezett, makulátlanul tiszta volt, és fel volt szerelve mindennel, amire szükségünk volt az ott tartókodásunk alatt. Turisták számára kiváló az elhelyezkedése: az Eixample kerületben található, egy metrómegállóra a La Sagrada Famíliatól; a fontosabb barcelonai látnivalók (pl. Barri Gòtic, Passeig de Gracia, Park Güell) 20-30 perc alatt elérhetőek tömegközlekedéssel.
Frédéric kiváló házigazda, jól beszél angolul, a foglalásomat követően részletesen tájékoztatott a lakás elhelyezkedéséről és az odajutás módozatairól. Érkezésünket követően némi admnisztráció után megmutatta a lakást és minden lényeges tájékoztatással ellátott minket.